Parlamentsvalget i Egypt 2011–2012

Parlamentsvalget i Egypt 2011–2012 var et  valg til det egyptiske parlamentet. Valget foregikk i 3 omganger i perioden 28. november 2011–11. januar 2012.Det muslimske brorskapet vant i Egypt-valget NRK, 21. januar 2012 

Det var valg til 498 av 508 seter i underhuset i parlamentet. De resterende 10 parlamentsmedlemmene utpekes av presidenten/Det øverste militærrådet.

Resultat
Valget ble en seier for islamistiske partier.Egypt's Islamist parties win elections to parliamentBBC, 21. januar 2012 Frihets- og rettferdighetspartiet, som er nært knyttet til Det muslimske brorskapet i Egypt, ble klart størst med 47,2 % av stemmene. Det salafistiske Nour-partiet fikk 24,3 % av stemmene. Det liberale Nye Wafd-partiet og det sekulære Egyptisk blokk ble størst av de ikke-islamistiske partiene.

Fordelingen av mandater:

 Frihets- og rettferdighetspartiet – 235 seter (47,2 %)
 Nour-partiet – 121 seter (24,3 %)
 Nye Wafd-partiet – 38 seter (7,6 %)
 Egyptisk blokk – 34 seter (6,8 %)
 Al-Wasat-partiet – 10 seter (2,0 %)
 Reform og utviklingspartiet – 9 seter (1,8 %)
 Revolusjonen fortsetter – 7 seter (1,4 %)
 Andre partier – 18 seter (3,6 %)
 Uavhengige – 26 seter (5,2 %)

 Oppløsningen av parlamentet i juni 2012 

14. juni 2012 vedtok Egypts høyesterett at valget hadde foregått på en grunnlovstridig måte. Retten undersøkte valgets legitimitet fordi en del av plassene ble valgt gjennom forholdstallsvalg, mens andre ble valgt gjennom pluralitetsvalg. Ifølge valglovgivningen skal 2/3 av parlamentsmedlemmene velges fra partilister og 1/3 fra uavhengige kandidater, men den åpnet for at partimedlemmer kunne stille som uavhengige, men uavhengige ikke kunne stille på partilistene. Høyesteretten fant dette grunnlovsstridig og besluttet dermed å oppløse hele underhuset.Jon Leyne (14. juni 2012). Egypt supreme court calls for parliament to be dissolved. BBC NewsChibli Mallat (15. juni 2012). Saving Egypt’s Supreme Constitutional Court from itself. Ahram online. Beslutningen minner om en beslutning av 19. mai 1990, da Egypts høyesterett også oppløste parlamentet av lignende årsaker. Effekten av et ikke-fungerende parlament er i praksis mer makt til Det øverste militærrådet, noe mange frykter konsekvensene av.Jon Leyne (15. juni 2012). Egypt's Muslim Brotherhood warn of 'dangerous' days. BBC News

Samtidig forkastet høyesteretten parlamentets lovforslag om å forhindre tidligere medlemmer av Hosni Mubaraks regime fra å stille til valg, en lov utformet med sikte på å hindre Aḥmad Šafīq fra å stille til presidentvalget.Egypt: Constitutional Court Looks Into Political Exclusion Law June 14. Aswat Masriya via allAfrica.com (6. juni 2012) Beslutningen kom bare to dager før valgets andre og avgjørende omgang.

 Referanser 

Se også
 Den egyptiske revolusjonen i 2011

Eksterne lenker
 Offisielt nettsted for valgkomitéen 

Kategori:Valg i Egypt
Kategori:Valg i 2011